
[bookmark: _GoBack]Процедура за ползване на търговските марки на FSC® и Сертифициращата организациявърху сертифицирани продукти и за промоционални цели


Процедурата се въвежда във връзка с поетия ангажимент за прилагане на принципите и критериите на FSC®за отговорно управление на горите и по-специално изпълнението и спазването на Принцип 8 от Националния FSC стандартна България (FSC-STD-BGR-01-2016 V-1), както и на Международния стандарт на FSC съдържащ изискванията за ползване на търговските марки на FSC (FSC-STD-50-001 (V1-2) EN)

1. ОБЩИ ПОЛОЖЕНИЯ
1.1. Търговските марки на FSC включват:  името „Forest Stewardship Council“, инициалите FSC, логото “checkmark-and-tree”, логото „Forests For All Forever” – full mark и логото „Forests For All Forever” – logo with text mark.
1.2. Разграничават се два вида ползване на търговските марки на FSC – етикетиране върху продуктите (директно или чрез етикет) и ползване за промоционални цели.
1.3. При изготвяне на дизайн на материалите върхукоито ще се ползва някое от логата на FSC, се ползват само логa генерирани посредством „генератора на лога“, достъп до който е предоставен от Сертифициращата организация.
1.4. Всяко ползване, на която и да е от търговските марки на FSC, e предмет на одобрение от страна на Сертифициращата организация. Инж. Галя Николова – отговорник по сертификацията в ТП ДГС Силистра:
· изпраща на  Сертифициращата организация за съгласуване и одобрениедизайна на материалите (в т.ч. публични документи, брошури, дипляни, интернет страница, рекламни материали, продукти или снимки на продукти, етикетии др.) съдържащи която и да е търговска марка на FSC;
· при необходимост осигурява отразяването на корекции върху първоначално изпратените материали съгласно изискванията на Сертифициращата организация;
· съхранява цялата кореспонденцията със Сертифициращата организацияпо одобряването и разрешаването за ползване на Търговската марка за срок не по-малък от 5 години и докато дадения дизайн с ползване на търговската марка е в употреба
· уведомява Сертифициращата организация за всички специфични случаи на ползване на запазените марки на FSC(напр. слагане на етикет върху продукти с лицензионния код на други сертифицирани организации,  слагане на FSC етикет върху продукти заедно с търговското име и дизайна на несертифицирани организации и др.).


2. ЕТИКИРАНЕ ВЪРХУ ПРОДУКТИТЕ
· Търговски марки на FSC (поставени директно върху продукта или чрез етикет), се поставят само върху продуктите, включени в Списъка с FSC продуктовите групи (W1.1 Обла дървесина и W1.2 Дърва за огрев или друга).
· Когато ползва FSC-етикет, ДГС Силистра ползва етикета с обозначение FSC 100% - това са продукти произхождащи на 100% от FSC-сертифицирани гори.
· Лицензионния код за ползване на търговската марка на FSC задължително се включва във всеки FSC-етикет.
· За продукти обозначени с търговските марки на FSC, не се допуска поставянето на обозначителни символи (търговски марки) на други сертификационни схеми.
· FSC-етикетът се поставя винаги на видно за потребителите място.
· Когато при ползване на търговска марка на FSC върху продукт или опаковка съществува риск да се обърка кой е FSC-сертифицираният материал и кой е несертифициран материал, то тогава винаги в текста на етикета се уточнява вида на сертифицирания продукт, за който се отнася етикета.


3. ПОЛЗВАНЕ НА ТЪРГОВСКИТЕ МАРКИ ЗА ПРОМОЦИОНАЛНИ ЦЕЛИ
Промотирането на продукти при ползване на Търговските марки на FSC се ограничава до продуктите, включени в списъка с FSC продуктови групи, и то само тези от тях покриващи минималните изисквания за етикиране, в съответствие с точка 1 от настоящата процедура.

Когато с промоционална цел ДГС Силистра ползва търговска марка на FSC, то се спазват и следните изисквания:
· В случай, че през годината стопанството не е произвеждало, етикирало и продавало сертифицирани продукти, то ДГС Силистра е длъжно да преустанови ползването на търговската марка на FSC за промотиране на стопанството и нейни продукти;
· Ако се ползва FSC – “промоционален панел”, тогава ДГС Силистра осигурява включването в панела на: логото на FSC, FSC-лицензионния код на организацията, промоционален текст за FSC, адреса на интернет страницата на FSC;
· При ползване на търговска марка на FSC за продуктови промоции, ДГС Силистра осигурява:
· промотиране само на продукти сертифицирани като FSC 100% по стандартите на FSC;
· включване на “промоционален панел” или неговите елементи на подходящо място;
· включване на текст, като например “търси FSC-сертифицирани продукти”, когато самите продукти не са представени на същата страница;
· включване на логото на FSC или “FSC-сертифицирано” в описанието на продукта;
· В случай, че търговската марка на FSC се ползва с елементи на търговска марка (лого, имена, марки) на други схеми за удостоверяване управлението на горите, тогава отговорните служители на ДГС Силистра поставят търговските марки на FSC по начин, който предполага равнопоставеност.
· ДГС Силистра не ползва търговските марки на FSC в горната част на шаблони на документи, като бланки, документи за продажба и електронни писма. ДГС Силистра не ползва търговските марки на FSC върху визитни картички.
· ДГС Силистра не ползва търговска марка на FSC в имена на продукти и брандове, заглавия на интернет-страници, домейни или фирмени наименования.

4. ОБУЧЕНИЕ И КВАЛИФИКАЦИЯ
Във връзка с познаването и прилагането на изискванията за контрол по проследяване на продукцията и ползването на логото и търговските марки на FSC и Сертифициращата организация върху сертифицирани продукти и за промоционални цели, ДГС Силистра извършва встъпително и периодично обучение на отговорните за това служители.

